Publication: Magyar Közlöny
Issue: MK-2002-56 (Year: 2002, Number: 56)
Era: 1990-2004
Section: szóló 1993. évi LXXVIII. törvény (a továbbiakban: Lt.)
Paragraph Index: 815

e) a bérlõ részére megfelelõ és beköltözhetõ lakást (a továbbiakban: cserelakás) ajánl fel. Az Ör. VIII. részének „A lakás elhagyása” címû fejezete 51—52. §-a az Lt. által hatályon kívül helyezett, a lakások elosztásáról és a lakásbérletrõl szóló 1/1971. (II. 8.) Korm. rendeletben és a végrehajtására kiadott 1/1971. (II. 8.) ÉVM rendeletben foglalt szabályozáshoz hasonló tartalmú elõírásokat határoz meg. Az Ör. 51. § (2) bekezdésének elsõ mondata pedig kifejezetten úgy rendelkezik: „Ha a bérlõ a lakást három hónapot meghaladó idõre elhagyta, a bérbeadó a lakásbérleti szerzõdést felmondja.” Az Lt. és az Ör. idézett rendelkezéseinek összevetésébõl megállapítható, hogy az Ör. a lakásnak a kiürítését, valamint a bérbeadó hozzájárulása nélkül, 3 hónapon túli elhagyását olyan felmondási oknak minõsítette, amelyet az Lt. nem tartalmaz. Az Alkotmánybíróság már az 59/1994. (XII. 20.) AB határozatban rámutatott: „Az Lt. 24. §-ának idézett (1) bekezdése a bérbeadó számára biztosított felmondási lehetõségeket kimerítõen tartalmazza. Sem ez a törvényi elõírás, sem az Lt. más rendelkezése nem hatalmazza fel a helyi képviselõ-testületet arra, hogy a lakásbérleti szerzõdés felmondásának újabb jogcímeit önkormányzati rendeletben állapítsa meg.” (ABH 1994, 467., 469.) Az Alkotmánybíróság megállapította, hogy az Ör. indítvánnyal támadott rendelkezéseinek megalkotására törvényi felhatalmazás hiányában került sor, amely ellentétes az Ötv. 16. § (1) bekezdésének rendelkezésével, és ezzel sérti az Alkotmány 44/A. § (2) bekezdését. Ezért az Alkotmánybíróság az Ör. — a lakás elhagyására vonatkozó — 51—52. §-át alkotmányellenesnek minõsítette, és a rendelkezõ részben foglaltaknak megfelelõen megsemmisítette. Az Alkotmánybíróság határozatának a ben való közzététele az Alkotmánybíróságról szóló

Source: https://magyarkozlony.hu/hivatalos-lapok/dba8ce9352297dfdcec41335f11f36258f3697f9/dokumentumok/892de364c4e8d1d3a8569aef31f874526210ef56/letoltes